Dansk Folkepartis Rikke Karlsson retter nu en skarp kritik mod Rebild Kommune for håndteringen af familien i den såkaldte Rebild-sag. Det sker efter hun har fået aktindsigt i de adskillige underretninger fra pædagoger og lærere, som udtrykte bekymring over forholdene i Rebild familien. Underretningerne er så alvorlige, at Rikke Karlsson ikke forstår, hvorfor kommunen ikke for mange år siden tvangsfjernede børnene. Rikke Karlsson har selv siddet i et særligt børne- og ungdomsudvalg, der kan træffe beslutninger om tvangsfjernelse, men hun har aldrig hørt om incestsagen i det udvalg. Borgmester Anny Winther (V) har tidligere sagt, at kommunen gjorde alt, hvad man kunne, men hun vil ikke kommentere på Rikke Karlssons kritik. Hun henviser til, at incestsagen dels behandles af Retten i Aalborg, og at ankestyrelsen samtidig behandler kommunens håndtering af sagen.

Opsummering:
Efter at have søgt aktindsigt kritisterer Rikke Karlsson nu Rebild Kommune for håndteringen af Rebild-sagen.